CELEX: 62014CA0239
Language: hr
Date: 2015-12-17 00:00:00
Title: Predmet C-239/14: Presuda Suda (četvrto vijeće) od 17. prosinca 2015. (zahtjev za prethodnu odluku koji je uputio Tribunal du travail de Liège – Belgija) – Abdoulaye Amadou Tall protiv Centre public d’action sociale de Huy. (Zahtjev za prethodnu odluku — Područje slobode, sigurnosti i pravde — Direktiva 2005/85/EZ — Minimalne norme koje se odnose na postupke priznavanja i ukidanja statusa izbjeglica u državama članicama — Članak 39. — Pravo na učinkovito pravno sredstvo — Višestruki zahtjevi za azil — Nesuspenzivan učinak pravnog sredstva protiv odluke nadležnog nacionalnog tijela o prekidu rješavanja naknadnog zahtjeva za azil — Socijalna zaštita — Povelja Europske unije o temeljnim pravima — Članak 19. stavak 2. — Članak 47.)

22.2.2016   
            
            
               HR
            
            
               Službeni list Europske unije
            
            
               C 68/6
            
         Presuda Suda (četvrto vijeće) od 17. prosinca 2015. (zahtjev za prethodnu odluku koji je uputio Tribunal du travail de Liège – Belgija) – Abdoulaye Amadou Tall protiv Centre public d’action sociale de Huy.
   (Predmet C-239/14) (1)
   
   ((Zahtjev za prethodnu odluku - Područje slobode, sigurnosti i pravde - Direktiva 2005/85/EZ - Minimalne norme koje se odnose na postupke priznavanja i ukidanja statusa izbjeglica u državama članicama - Članak 39. - Pravo na učinkovito pravno sredstvo - Višestruki zahtjevi za azil - Nesuspenzivan učinak pravnog sredstva protiv odluke nadležnog nacionalnog tijela o prekidu rješavanja naknadnog zahtjeva za azil - Socijalna zaštita - Povelja Europske unije o temeljnim pravima - Članak 19. stavak 2. - Članak 47.))
   (2016/C 068/08)
   Jezik postupka: francuski
   
      Sud koji je uputio zahtjev
   
   Tribunal du travail de Liège
   
      Stranke glavnog postupka
   
   
      Tužitelj: Abdoulaye Amadou Tall
   
      Tuženik: Centre public d’action sociale de Huy
   
      uz sudjelovanje: Agence fédérale pour l’accueil des demandeurs d’asile (Fedasil)
   
      Izreka
   
   Članak 39. Direktive Vijeća 2005/85/EZ od 1. prosinca 2005. o minimalnim normama koje se odnose na postupke priznavanja i ukidanja statusa izbjeglica u državama članicama, u vezi s člankom 19. stavkom 2. i člankom 47. Povelje Europske unije o temeljnim pravima, treba tumačiti na način da se ne protivi nacionalnom zakonodavstvu koje ne priznaje suspenzivan učinak pravnom sredstvu podnesenom protiv odluke kao što je ona u glavnom postupku, o prekidu rješavanja naknadnog zahtjeva za azil.
   
      (1)  SL C 223, 14. 7. 2014.